26/05/2021 | Administración LocalMunicipal
Dodro
Ratificar a aprobación do protocolo de colaboración entre os concellos de Dodro, Lousame, e Rois para o financiamento do gasto de persoal das oficinas de turismo 2021

Ratificar a aprobación do protocolo de colaboración entre os concellos de Dodro, Lousame, e Rois para o financiamento do gasto de persoal das oficinas de turismo 2021 ANUNCIO RATIFICAR A APROBACIÓN DO PROTOCOLO DE COLABORACIÓN ENTRE OS CONCELLOS DE DODRO, LOUSAME, E ROIS PARA A CONCURRENCIA AO PROGRAMA DE SUBVENCIÓNS DIRIXIDO AOS CONCELLOS E AGRUPACIÓNS DE CONCELLOS DA PROVINCIA DE A CORUÑA DE MENOS DE 50.000 HABITANTES PARA O FINANCIAMENTO DO GASTO DE PERSOAL DAS OFICINAS DE TURISMO DURANTE O EXERCICIO 2021, APROBADO MEDIANTE A RESOLUCIÓN DA ALCALDÍA NÚM 4/2021 DE DATA 29/01/2021 O Pleno da Corporación do Concello de Dodro, en Sesión Ordinaria do xoves 8 de abril de 2021, acordou: Primeiro.- Ratificar a aprobación do PROTOCOLO DE COLABORACIÓN ENTRE OS CONCELLOS DE DODRO, LOUSAME, E ROIS PARA A CONCURRENCIA AO PROGRAMA DE SUBVENCIÓNS DIRIXIDO AOS CONCELLOS E AGRUPACIÓNS DE CONCELLOS DA PROVINCIA DE A CORUÑA DE MENOS DE 50.000 HABITANTES PARA O FINANCIAMENTO DO GASTO DE PERSOAL DAS OFICINAS DE TURISMO DURANTE O EXERCICIO 2021, que a continuación se transcribe literalmente Segundo.- Facultar a don Francisco Xabier Castro Tourís, alcalde deste Concello, para todos os actos relacionados co convenio. Terceiro.- Publicar no Boletín Oficial da Provincia de A Coruña sometendo o mesmo a exposición pública durante un prazo de 15 días naturais, no caso de non interporse reclamacións dito acordo entenderase aprobado definitivamente Cuarto.- Notificar ao Concello de Rois o presente acordo “ PROTOCOLO DE COLABORACIÓN ENTRE OS CONCELLOS DE DODRO, LOUSAME, e ROIS PARA A CONCURRENCIA AO PROGRAMA DE SUBVENCIÓNS DIRIXIDO AOS CONCELLOS E AGRUPACIÓNS DE CONCELLOS DA PROVINCIA DE A CORUÑA DE MENOS DE 50.000 HABITANTES PARA O FINANCIAMENTO DO GASTO DE PERSOAL DAS OFICINAS DE TURISMO DURANTE O EXERCICIO 2021 REUNIDOS: a) Dunha parte, D. Francisco Xabier Castro Tourís, con NIF ***8077**, en calidade de Alcalde do Concello de Dodro, con CIF P-XXXXXXXXX e domicilio social en Tallós, nº 32(Dodro, A Coruña), b) Doutra parte, DªFani Azocar Hartland, con NIF ***1742**, en calidade de Alcaldesa do Concello de Lousame, con CIF P-15400C e domicilio social en Portobravo, nº 1 (Lousame, A Coruña), c) Doutra parte, D. Stig Juan Modesto Pang Zazu, con NIF ***6869**, en calidade de Alcalde do Concello de Rois, con CIF P-XXXXXXXXX e domicilio social en Samil, nº 1-Oín (Rois, A Coruña), e en virtude das facultades que lles confire o artigo 21.1 b) e s) da Lei 7/1985, de 22 de abril, de Bases do Réxime Local, EXPOÑEN: Primeiro.- Que os concellos arriba indicados son Concellos limítrofes son concellos de menos de 10.000 habitantes limítrofes que reúnen os requisitos establecidos na base 5 do programa de subvencións dirixido a concellos e agrupación de Concellos da Provincia da Coruña de menos de 50.000 habitantes para financiar o gasto de persoal das oficinas de turismo durante o exercicio 2021 Segundo.- Que os concellos asinantes van a traballar de xeito coordinado as súas actuacións no eido do turismo e comparten estratexias, recursos e actuacións turísticas comúns. Por todo o exposto e, tendo en conta a sintonía de obxectivos e a complementariedade de mecanismos concorrentes para a súa consecución, as partes asinantes establecen o presente Protocolo de Colaboración, que se rexerá polas seguintes: CLÁUSULAS: Primeira. Obxecto. O presente Protocolo de Colaboración entre os Concellos de Dodro, Lousame e Rois ten por obxecto: a) Establecer as bases de colaboración para o “programa de subvencións dirixido aso concellos e agrupacións de concellos da provincia de A Coruña de menos de 50.000 habitantes para o financiamento do gasto de persoal das oficinas de turismo durante o exercicio 2021, segundo as condicións establecidas no Anexo I deste Protocolo de Colaboración. b) Constituír unha Agrupación de Concellos de conformidade co disposto no artigo 8.3 da Lei 9/2007, do 13 de xuño, de subvencións de Galicia. c) Concorrer, como tal Agrupación de Concellos, á liña de axudas establecida na Resolución de Presidencia da Deputación de A Coruña nº 41.3180/2020, de data 16 de decembro pola que se aproba a convocatoria do “Programa de subvencións dirixido aso concellos e agrupacións de concellos da provincia de A Coruña de menos de 50.000 habitantes para o financiamento do gasto de persoal das oficinas de turismo durante o exercicio 2021”. Segunda. Duración da Agrupación. A Agrupación de Concellos realízase por duración indefinida, aténdose en calquera caso aos prazos previstos nos artigos 35 e 63 da devandita Lei 9/2007 de Subvencións de Galicia. Terceira. Nomeamento de representante. a) Noméase como Representante único da Agrupación de Concellos ao Alcalde do Concello de Rois. b) Este nomeamento realízase a todos os efectos previstos na devandita Resolución de Presidencia da Deputación de A Coruña nº 41.318/2020, de data 16 de decembro e en particular, aos seguintes efectos: -Asinar a solicitude de axudas e realizar cantos trámites se deriven da mesma. -Coordinación da Agrupación e interlocución ante a Deputación de A Coruña - Percepción da contía da axuda obtida. Cuarta. Compromisos de execución. Cada un dos Concellos implicados asume os compromisos derivados da Resolución de Presidencia nº 41.318/2020, de data 16 de decembro, que lle corresponden. En particular, cada Concello asume: a) A Coordinación das actividades previstas no Anexo I Quinta. Obrigas adicionais das partes. As partes asinantes comprométense a coordinar as súas respectivas accións de execución relacionadas co presente Protocolo, facilitando e colaborando no desenvolvemento dos traballos e das actividades a realizar. Sexta. Avaliación e seguimento. a) Aos efectos de coidar do cumprimento de estipulado no presente Protocolo créase unha Comisión de Seguimento do mesmo, que estará composta polos Alcaldes dos Concellos asinantes. B) Esta Comisión, que se xuntará a petición de calquera das partes, será o mecanismo de actuación conxunta para garantir a efectividade do protocolo de colaboración e a canle pola que se lle dean solución ás discrepancias e controversias que xurdan da aplicación deste protocolo. Sétima. Xurisdición competente Das cuestións litixiosas que non tiveran solución no seo da Comisión mixta, coñecerá a xurisdición ordinaria. En proba de conformidade cos termos deste Protocolo de Colaboración e das condicións específicas establecidas no Anexo I, as partes comparecentes asínano por triplicado, no lugar e data mencionados. Asinado dixitalmente D. Francisco Xabier Castro Tourís Alcalde do Concello de Dodro Dª. Teresa Villaverde Pais Alcaldesa do Concello de Lousame D. Ramón Tojo Lens Alcalde do Concello de Rois ANEXO Servizos de información turística conxunta para os concellos de Dodro, Lousame e Rois Artigo 1. Definición dos Servizos a Realizar O servizo de información turística que se pretende realizar é o de ITINERANCIA polos concellos asinantes, para dar un servizo de calidade que poida cubrir os distintos eventos que se realicen durante os meses de contratación. Artigo 2. Definición dos Puntos de Información Turística Cada concello será o responsable de definir o espazo onde se desenvolverá o servizo de información turística no momento que lle corresponda. Artigo 3. Definición dos tempos do Servizo de Información Turística a realizar en cada concello. O Servizo de Información Turística derivado deste proxecto realizarase en proporcións igualitarias entre os tres concellos asinantes. Artigo 3. Compromisos de execución. Corresponden a cada Concello asinante as obrigas de execución que se indican de seguido: a) Concello de Rois, como representante da Agrupación de Concellos. -Solicitude de axudas á Deputación de A Coruña e actuacións derivadas da mesma. -Realización de todas as contratacións precisas para o correcta execución do obxecto da subvención, especialmente a de persoal, que garantirá os principios de publicidade, concorrencia e mérito. -Coordinación xeral do proxecto. b) Concellos de Dodro, Lousame e Rois. -Formar parte do tribunal do proceso de selección do persoal que prestará o servizo obxecto da contratación. -Coordinación do persoal no momento que lle corresponda dar servizo en cada un dos concellos. -Aprobación dos contidos de información nos seus respectivos territorios. -Colaborar co representante da Agrupación e co resto de Concellos para a boa execución técnica do proxecto. -Tramitar calquera autorización que resulte precisa derivada do proxecto. -Aportar a documentación administrativa e técnica que proceda. Artigo 4. Presuposto e financiamento. a) O presuposto previsto no programa é 20.517,18€ b) É obxectivo da Agrupación de Concellos solicitar un financiamento de 20.000€ das actuacións previstas e límite con cargo ás axudas convocadas pola Resolución da Deputación de A Coruña para o ano 2021. c) O Concello de Rois comprométese a financiar en igual proporción o programa previsto no suposto de que a concesión da subvención non chegue a cubrir o 100 % do presuposto solicitado. “ O que se publica aos efectos oportunos Dodro, 20 de maio de 2021 O alcalde Francisco Xabier Castro Tourís